CELEX: 32014D0095
Language: hr
Date: 2013-11-20 00:00:00
Title: 2014/95/EU: Odluka Europskog parlamenta i Vijeća od 20. studenoga 2013. o korištenju Fonda solidarnosti Europske unije

19.2.2014   
            
            
               HR
            
            
               Službeni list Europske unije
            
            
               L 48/9
            
         
      ODLUKA EUROPSKOG PARLAMENTA I VIJEĆA
   
   od 20. studenoga 2013.
   o korištenju Fonda solidarnosti Europske unije
   (2014/95/EU)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Međuinstitucionalni sporazum između Europskog parlamenta, Vijeća i Komisije od 17. svibnja 2006. o proračunskoj disciplini i dobrom financijskom upravljanju (1), a posebno njegovu točku 26.,
   uzimajući u obzir Uredbu Vijeća (EZ) br. 2012/2002 od 11. studenog 2002. o osnivanju Fonda solidarnosti Europske unije (2),
   uzimajući u obzir prijedlog Europske komisije,
   budući da:
   
               (1)
            
            
               Europska unija osnovala je Fond solidarnosti Europske unije („Fond”) kako bi pokazala solidarnost prema stanovništvu iz regija pogođenih katastrofama.
            
         
               (2)
            
            
               Međuinstitucionalnim sporazumom od 17. svibnja 2006. dopušteno je korištenje Fonda do godišnje gornje granice od 1 milijarde EUR.
            
         
               (3)
            
            
               Uredba (EZ) br. 2012/2002 sadrži odredbe u skladu s kojima se Fond može koristiti.
            
         
               (4)
            
            
               Rumunjska je zbog suša i šumskih požara podnijela zahtjev za korištenje Fonda.
            
         
               (5)
            
            
               Njemačka, Austrija i Češka su zbog nepogoda uzrokovanih poplavom podnijele zahtjeve za korištenje Fonda,
            
         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2013. iz Fonda solidarnosti Europske unije osiguravaju se odobrena sredstva za preuzete obveze i za plaćanja u iznosu od 400 519 089 EUR.
   Članak 2.
   Ova se Odluka objavljuje u Službenom listu Europske unije.
   
      Sastavljeno u Strasbourgu 20. studenoga 2013.
      
         
            Za Europski parlament
         
         
            Predsjednik
         
         M. SCHULZ
         
      
      
         
            Za Vijeće
         
         
            Predsjednik
         
         V. LEŠKEVIČIUS
         
      
   
   
      (1)  SL C 139, 14.6.2006., str. 1.
   
      (2)  SL L 311, 14.11.2002., str. 3.